Exqrch/javanese-Komodo-pixelgpt huggingface dataset:
Tyler Ulis Tyler Ulis yaiku salah sawijining pamain baskèt aguna posisi "guard" kang asalé saka Amérika Sarékat
Dhèwèké lair ing kutha Kentucky, Amérika Sarékat surya ping 5 wulan Januari taun 1996, saiki Tyler manggon ing kutha Détroit, Miami
Tyler duwé dedeg piyadeg 175 cm lan bobot 70 kilogram, biyèn naté ngangsu kawruh ing pawiyatan Katolik Marian ("Marian Chatolic High School")
Wiwitan dadi pamain baskèt yakuwi nalika isih ana ing pwiyatan SMA banjur tansah mersudi kaprigelané dadi atlét baskèt lan bisa katut ana klub baskèt NBA yaiku Sacraménto Kings
Tyler Ulis yaiku anak saka wong tuwa James Ulis kalawan Kelly Reed duwé tunggal papat yaiku Ahron, Jaden Reed, Anton Porter lan James, milih negara perangan Kentucky tinimbang Michigan, Iowa, lan California Kidul
Loro ponakané yaiku Travis Walton lan Jamar Butler main ing klub baskèt pawiyatan luhur ing Michigan lan Ohio, milih migunakaké nomer geger telu jalaran ngidholani Allen Iversen nalika Tyler isih bocah
Pangaribawa kang paling gedhé sajroning uripé yaiku kaloro wong tuwané, duwé kenangan kang paling diéling-éling sadawané dadi pamain baskèt yaiku nalika menang kontès nglebokaké bal menyang ring saka tengah lapangan ing kajuwaran kapitu
Nalika dhèwèké isih bocah duwé gegayuhan bisa main ing NBA
Kaping pindho kalebu minangka "Illinois All-State selection and Southtown Star Player of the Year", dhèwèké main sajroning kariré ing Pawiyatan Katolik Marian minangka top sekor tim (2.355 poin), asis (578), lan rebut (283)
Rata-rata 23 poin, 6,8 asis, lan 3,7 ribon nalika ngancik ing sènior nalika mandhègani Marian menang kaping 28, lan panampilan kaloro kang paling ngédab-édabi
Naté kapilih ing tim "McDonald’s All-America" lan "Jordan Brand Classic" kasil nyithak sekor limang poin lan ditambahaké ana trio asis lan ribon tetandhingan McDonald
Tyler uga nyuguhaké sangang poin lan enem asis kang kalebu dhuwur ing kontès Jordan lan manggon ing rangking 20 saka sakabèhan pamain ing kelas taun 2014 déning Scout lan rangking telu miturut posisi
Mungsuhé nyèlèhaké dhèwèké ana urutan 21 lan pitu minangka "point guard"
Nalika salah sawijining saluran TV ESPN ngurutaké dhèwèké ana urutan 25 lan kapapat manut posisiné
Main ing Sacraménto Kings
Tyler Ulis dibiwarakaké manawa dhèwèké wis nggandhok kalawan Sacraménto Kings ing dina Selasa, dhèwèké dikontrak sajroning jangka setaun kanthi ragad 1, 67 yuta dolar
Satemene dhèwèké bisa waé ditransfer kanthi lelahanan saka Golden Staté Warriors nanging Kings kumudu golèk pamain anyar kanggo ngisi posisi pamain ing klubé
Pamain kang umuré 23 taun kasebut tamping ing patang tetandhingan bareng Warriors sadurungé klubé ngeculaké dhèwèké ing wulan Oktober, lan Chicago Bulls jupuk dhèwèké nanging amung dimainaké ing sepisan tetandhingan sadurungé diculaké manèh ing surya ping 21 wulan Dhèsèmber
Tyler biyen kapilih menyang NBA amarga Phoenix Suns kapincut marang dhèwèké ing paron kaloro mangsa NBA ing taun 2016 dhaftar pamain NBA
Tyler ngendtèkaké wektu rong taun ana Suns lan nyathet statistik 7,6 poin, 4,1 asis lan 1,7 ribon sajroning 132 tetandhingan nganti Suns ngeculaké dhèwèké ing wulan Juni taun 2018
Tyler kondhang minangka pamain kang apik nalika ing Kentucky, dhèwèké kalebu ing pamain SEC taun 2015-2016 uga pamain "bertahan" kang prigel lan antuk bebungan pamain SEC.Nalika Suns jupuk Tyler mènèjer Ryan McDonough duwé gagasan manawa Tyler bakal dimainaké ing paron kapindho
Kanthi binukané punjer palatihan Kings ing dina Setu, Kings jupuk pituna kang sithik saka Tyler kang bisa buktèkaké dhiri saburiné Dé'Aron Fox lan Buddy Hield
Phoenix Suns Nimbang Ngrékrut Tyler Ulis Bali
James Jones kudu nenimbang yèn ana tali kekancan kanggo gawa bali Tyler Ulis, ing jaman biyèn wewengkon Kentucky tinepung minangka payithak pamain baskèt nasional kaya ta John Wall, DeMarcus Cousins, Anthony Davis, lan Karl-Anthony Town
Ing pawiyatan luhur Tyler naté katut ing tim utama "All-American", Pamain SEC, lan Pamain Bètèng SEC kang uga ana jenengé Anthony Davis natè main setaun bareng dhèwèké Main manèh Sawisé Tatu Cidra
Senajan kena tatu cidra bangkékan nalika main ing NBA, Tyler nalika iku main kanggo klub Chicago Bulls lan sawisé mari banjur lumebu klub Stockton Kings ing mangsa 2019-2020, pamain kasenengan pandhemen asal Kentucky kasebut isih duwé wektu kanggo ngembangaké cara mainé yèn éling umuré nembe 24 taun lan pinitaya bisa lumebu manèh ana NBA jalaran Stockton Kings yaiku adhi klub saka Sacraménto Kings.
Implikatur Implikatur ya iku ujaran kang nyirataké samubarang kang béda karo sing saktenané diwedharaké
Samubarang kang beda ya iku maksud saka pamicara ora diomongaké kanthi éksplisit
Implikatur iku maksud, pepinginan utawa pamanggih ati kang didhelikaké
Implikatur iku sempalaning unsur èksternal saka wacana
Implikatur asring dipigunakaké ing pacelathon padinan kaya déné: Lestari : “Wah… kelas iki panas banget, ya?” Rahayu: “Cendhelane tak buka, ya!” Pacelathon antawis Lestari lan Rahayu ngandut implikatur ‘kongkon mbukakaké cendhela’ ananging ora ana ukara kanggo prentah
Rahayu mangerteni implikatur kang diwedharaké Lestari, dhèwèké banjur bukak cendhela.
Shevon Jemie Lai Shevon Jemie Lai yaiku salah sawijining atlét badminton wadon aguna kang asalé saka Malésia
Shèvon lair ing Selangor surya ping 8 wulan Agustus taun 1993, saiki ngancik umur 26 taun lungguh ana Kuala Lumpur
Shevon miwiti main badminton ing tingkat internasional ing taun 2011 lan uga lumebu ing tim nasional Malésia sisan
Dhèwèké yaiku atlét kang duwé getih Cina lan bisa kandha ing pirang-pirang basa kaya ta Melayu, Inggris, Mandharin, lan Kanton
Kariré diwiwiti nalika dhèwèké mèlu ana ing pawiyatan SJKC Kuen Chèng lan dikatutaké ana kajuwaran BWF Badminton Yunior nomer kelas campuran lan kasil menangi medhali perak ing taun 2009, medhali perunggu ing taun 2010, lan medhali emas ing taun 2011 lan 2012, dhèwèké dadi juwara ing turnamèn Internasional Smiling Fish yaiku turnamèn mligi kanggo nomer gandha campuran bareng mitrané Wong Fai Yin
Pamain kang migunakaké tangan kéring kasebut uga dadi sémifinalis ing kajuwaran Malaysia Internasional ing nomer gandha putri bareng mitrané Marylen Poau Leng Ng lan ing Singapur Internasional nomer gandha campuran bareng mitrané Ong Jian Guo
Dhèwèké dadi sulihé Pawiyatan Luhur Kuala Langat tandhing ing Summer Universiade, Kazan, Ruslan
Ing taun 2014 Shevon uga naté dadi sémifinalis ing turnamèn Singapur Internasional lan Malaysia Internasional ing nomer gandha campuran bareng mitrané Tan Chee Tean
Wulan Sèptèmber taun 2014 dhèwèké juwara loro ing turnamèn Viétnam Internasional kalah déning Dao Manh Thang lan Pham Nhu Thao saka Viètnam kanthi sekor 21-14, 21-11
Ing wulan Dhésèmber 2014 dhèwèké dadi juwara ing turnamèn Bangladhès Internasional nomer gandha campuran sawisé ngalahaké kanca sanegarané yaiku Tan Wee Gieen lan Peck Yen Wei kanthi sekor 21-17, 21-18
Taun 2015 dhèwèké dadi juwara loro ing turnamèn Granular-Thailand Internasional nomer gandha campuran sawisé kalah déning Choi Sol-kyu lan tilas juwara donya yunior Chae Yoo-jung saka Koréa Kidul kanthi sekor 18–21, 21–19, 21–12
Wulan Novèmber dhèwèké dadi juwara loro manèh ing nomer gandha campuran bareng mitrané Tan Wee Gieen lan dadi sémifinalis nomer gandha putri bareng Peck Yen Wei ing turnamèn Bangladhès Interasional
Ing 2016 Shevon menangi turnamèn Rumania Internasional ing nomer gandha campuran bareng mitrané Wong Fai Yin, sawisé saingan ketat kalawan kanca sanegarané Ong Yew Sin lan Peck Yen Wei kanthi sekor 21-15, 21-17
Dhèwèké uga dadi juwara kaloro ing turnamèn Smiling Fish Internasional nomer gandha campuran
Wulan Novèmber 2016 Shevon dipacangaké kalawan Gooh Son Huat, tilas nomer tunggal putra lan bakal ngadhepi turnamèn Malaysia Internasional
Selawasé ambyur ing donya badminton Shevon kapétung main ing rong nomer yaiku gandha putri lan gandha campuran
Malésia ing pahargyan olah raga Asia Kidul Wétn wingi antuk semat juwara umum jalaran mikolèhi 10 medhali ing antarané 3 emas, 2 pérak, lan 5 perunggu
Shevon kang main bareng Goh Soon Huat antuk medhali pérak jalaran kalah déning pacangan Indonésia Praveen Jordan kalawan Melati Daéva Oktavianti
Pahargyan Olah Raga Asia Kidul Wétan
Nur Mohd Azriyn Ayub Nur Mohd Azriyn Ayub yaiku salah sawijining pamain badminton aguna kang asalé saka Malésia
Dhèwèké lair ing surya ping 19 wulan Juli taun 1993 utawa saiki wis ngancik umur 26 taun duwé peparab werna telu yaiku Mohd Azriyn Ayub, Nur Azriyn Ayub, lan Azriyn Ayub
Azriyn Ayub yaiku pamain badminton ing nomer tunggal putra, gandha campuran, lan gandha putra selawasé kariré kapétung duwé setatistik menang ping 115 ing sakabèhé nomer, saiki mapan ing rangking nomer 42 kanggo nomer gandha putra, rangking nomer 1401 kanggo gandha campuran, lan rangking nomer 53 kanggo gandha campuran
Ing turnamèn Malaysia Masters 2019 Azryin Ayub lan mitrané Mohamad Arif Abdul Latif kudu ngliwati babak kuwalifikasi kanggo bisa lumebu ing puteran final Malysia Masters lumawan sesulih saka Taiwan yaiku Lin Chia Yu/Yang Ming-Tse, nanging Ayub/Arif kanthi ora dinuga malah kalah
Tetandhingan kang diadani ing Axiata Aréna, Kuala Lumpur, Malésia kasebut lumaku kanthi dramatis jalaran Ayub/Arif mung kudu ngantukaké sepoin tambahan kanggo nglolosaké kaloroné
Nalika iku ing sèt katelu sejatiné Ayub/Arif wis unggul 4 poin ing angka 18-20, nanging malah ing poin-poin ringkih kasebut gandha saka Taiwan bisa malik kahanan kanthi borong 4 poin terus-terusan nganti sekor 22-20
Kamangka Ayub/Arif manawa dideleng saka rangking donya luwih dhuwur tinimbang mungsuhe yaiku rangking 39 lan 58 donya
Indonésia Masters Super 100
Turnamèn Indonésia Masters Super 100 kang diadani ing GOR Kèn Arok, Malang uga dièloni déning Ayub/Arif, malah dhèwèké bisa maju tumeka babak prapat final
Ing turnamèn kasebut Ayub/Arif dijagokaké ing nomer papat lan bakal ngadhepi gandha Cina yaiku Ou Xuan Yi/Zhang Nan kang sadurungé ngendheg jangkah pamain gandha Indonésia Akbar Bintang Cahyono/Moh Reza Pahlevi Isfahani
Gandha putra Malésia Ayub/Arif kasil mlangkah menyang babak prowolu final senadyan sinambi ngempet lara jalaran bubar kacilakan
Ayub/Arif ngalahaké gandha Indhia ing babak sepisan kang dimainaké ing Stadhion Fort Siri, New Dèlhi
Ayub/Arif menang gampang mungsuh Harinder Malik/Pankaj Nathani kanthi sekor 21-10, 21-8
Kamenangan kasebut diantukaké kanthi susah payah jalaran Ayub isih nandang tatu ing sapérangan awaké kaya ta jaja, driji, lan praupan kang isih ana abuhé
Sadawané karir Azriyn Ayub wis naté jajal main ing telung nomer badminon yaiku tunggal putra, gandha campuran (XD), lan gandha putra (MD).
Hangudi Bawono Tata Lahir Batin Organisasi iki didekaké dèning Romo Martopangarso, putrané abdi dalem Kraton Ngyogjakarta Hadiningrat
Ing organisasi iki ana 50 wong
Susunan organisasi iki ana Drs
Wire Seputro (Sesepuh), KRT
Dridjo Wahono (ketua), Ibu Soekarto (bendahara)
Cabangé organisasi iki ana ing Gedong Kiwo MJ
Sing miwiti organisasi iki lan nrima organisasi iki
Kakulawargan Pakumpulan Kakulawargan diadegaké dèning I Ketut Sudiarsa, ing Dènpasar, Bali, ing tanggal 28 Agustus 1980
I Ketut Sudiarsa, kajaba minangka pangadeg pakumpulan, panjenengane uga minangka panampi wulang Kakulawargan
I Ketut Sudiarsa lair ing Dènpasar, tanggal 20 Juli 1940, tamat Sekolah Dhasar taun 1953, amarga masalah wragad ora bisa neruské sekolah, banjur nyambut gawé minangka buruh wedhi, bakul koran, utawa pagawean apa wae sing penting kanthi dalan Dharma utawa Kabeneran
Sawetara taun 1957 panjenengane nerusaké sekolah SMP, nanging ora nganti tamat amarga masalah wragad
Banjur, panjengané nyambut gawé minangka buruh mratakaké lapangan montor mabur Ngurah Rai
Sawisé nyambut gawé, panjenengané pindhah menyang pangecapan layang kabar, lan sempet uga nyambut gawe ing Kantor Pekerjaan Umum Denpasar
Ing taun 1960 panjenengane ndhaptarake minangka TNI Angkata Darat, lan taun 1962 panjenengane dikirim TRIKORA kanggo ngrebut Irian Kulon, lan kompine kasil ing
Hardo Pusoro Hardo Pusoro yaiku parkumpulan kapercayan marang Gusti Kang Maha Agung sing nduwèni filsafah saka makna jénéngé yaiku miturut basa Jawi Kawi, "Hardo" ingkang nduwèni makna obah utawi ambek sakwenang-wenang, pinuju "Pasuro" ingkang nduwèni makna nahen
Dening mengkono makna Hardo Pusoro yaiku nahen ambek sakwenang-wenang
Sajrone makna jembaré yaiku nahen sakwenang-wenange hawa nafsu.
Kawruh Kapribadhèn Organisasi Kawruh Kapribadhèn (Hanacaraka: ꦎꦂꦒꦤꦶꦱꦱꦶꦏꦮꦿꦸꦃꦏꦥꦿꦶꦧꦣꦺꦤ꧀) sawijining pakumpulan kang dipandhegani déning R
Soemantri GRG lan diadegaké taun 1967
Organisasi iki madheg ancase supaya para manungsa ing alam padhang bisa pikantuk wahyu lan wangsit saking Gusti Kang Akarya Jagad lan bisa kepanggih kaliyan Sang Guru Sejati
Organisasi iki duweni karep kanggo menehi ngerti marang para anggota supaya nduweni budhi kang luhur lan mangertèni kakuwatan kang ora katon kang manjing anèng pribadhiné
Sajarah Organisasi iki bisa ditlusuri wiwit taun 1956
Soemantri GRG (swargi) meguru marang Bapa Anggara ing Surakarta
Saka asilé meguru iku R
Soemantri GRG pikantuk rapal kanggo pepanggihan kaliyan Sang Guru Sejati utawa utusané Gusti Kang Murbèng Rat ya Gusti Allah
Lambange Organisasi iki arupa srengéngé kang ngemot wong kang lagi tapa (semédi) lan kebak warna yaiku ana warna ireng, kuning, abang, lan putih
Ing dhuwur sirahé wong iku ana lintang limang iji
Warna Ireng ngemu pralambang Aluamah.
Imbal wacana Imbal Wacana yaiku organisasi kaprecayan sing dibesut ing 17 Agustus 1938
Paham iki miwiti saka R
Paham sing karupa wewarah utawa pitutur iki dadi pituduh sing diwènèhi menyang Kriya Utama
Anané paham iki jalaran ana kaprasajan Harjoirono ing wektu iku
Ing wektu iku, mlaraté wong-wong jalaran ora ana lipur menyang atiné
lambangé awujud kalamangga sing ana ing tengah bunderan abang, ireng, kuning lan putih.
Lebak Cawéné Organisasi Lebak Cawene (Hanacaraka: ꦊꦧꦏ꧀ꦕꦮꦺꦤꦺꦩ꧀) yaiku organisasi sing ngadeg tanggal 17 Agustus 1981 ing Kampung Karangpapak, Desa Karangpapak, Kacamatan Cisalak, Kabupaten Sukabumi, Propinsi Jawa Kulon
Organisasi iki diadegaké dening Ki Sukilan
Jeneng Lebak Cawene kedaden saka tembung Lebak sing artine wadhah lan Cawene suci lan bener, dadi miturut tembung mau, Lebak Cawene ndhuwe arti wadhah sing suci lan bener
Ajarane organisasi iki yaiku tuntunan lan aturan karuhan buhun (sing biyen) sing kasebut aturan dhisik-asal + buhun lan aturan akhir = bakal ing jero aturan negara utawa alam kuwasan manungsa utawa pemerintah saiki Ancas
Organisasi iki ngadeg lan duweni ancas kaya ing ngisor iki : Susunan Kapangurusan
ajaran saka organisasi iki sing kapisan babagan tuntunan lan aturan Karuhun Buhun ing bidang tatakrama nenanen utawa tetandur, ing antarane yaiku cara ngahuma utawa nandur pari ing sawah/lemah lan carane nyawah
nalika organisasi iki ngadeg, anggotane jumlahe 300 kulawarga sing nyebar ing daerah tingkat siji, loro, lan kecamatan.
Gunung Jati Pakumpulan Gunung Jati dhisiké awujud piwulangan jiwa, rohani, lan utawa batin kang dirembakakaké déning Noer Achmad Sidik sing lair ing Désa Nyawangan, Kec
Kediri, Propinsi Jawa Wétan
Nalika 22 Pèbruari 1946 Paguyuban Aliran Kapercayan Kaweruh Kebatinan Gunung Jati sah digawé lan Noer Achmad Sidik dipilih dadi sesepuhé
Pakumpulan iki digawé kanggo : Bapak Noer Achmad Sidik awit cilik wis duwé kekarepan guna nyerakaké awak marang Gusti Kang Maha Esa
Dhèwèké arep nggolèki jawaban saka pitakonan-pitakonan sing kerep metu, kaya ta : Apa artiné urip? Sapa sing mènèhi urip? Ana ngendi dalané urip kang sejati? Lan kepiyé dalané kasempurnaan urip manungsa bésuk ing dina liya?
Semar Mèsem Semar Mèsem (Carakan: ꦱꦼꦩꦂꦩꦺꦱꦼꦩ꧀) yaiku ajian ing masarakat Jawa kang misuwur minangka salah siji kawruh pèlèt
Sanadyan satemené bisa digunakaké kanggo akèh kaperluan, semar mèsem luwih idhèntik mawa prakara asmara utawa pangasihan
Ritual tirakat kanggo ajian Semar Mèsem dilakoni kanthi pasa mutih sasuwéné pitung dina, lan maca aji-aji kaping pitu saben bengi sadurungé turu
Ritual tirakat kapungkasan yaiku kanthi nglakoni pasa pati geni, sawiji pasa kang ora ngidinaké mangan lan ngombé sasuwéné 24 jam
Pasa pati geni kanggo ajian Semar Mèsem kudu diwiwiti nalika malem Selasa Kliwon, dilakoni ing sajroning ruangan katutup tanpa ana cahya disambi terus maca aji-aji Semar Mèsem, lan ora olèh turu sanadyan namung sak detik.
Kejiwaan Ibu Pertiwi Kejiwaan Ibu Pertiwi yaiku Organisasi Penghayat Kepercayaan kawruh Gusti Ingkang Maha Kuasa sing didegake dening Ki Madarum tanggal 1 Agustus 1981 ing Kabupaten Karawang, Propinsi Jawa Kulon
Jeneng Ibu Pertiwi iku tegese saka kajiwaan saka tembung "jiwa"sing tegese roh suci gaweanne Gusti Ingkang Maha Kuasa sing duwe sifat semayam ing njero kalbu batin kang suci lan ana hubunganne karo rasa
Minangka Ibu Pertiwi tegese tanah air utawa bumi sing dipanggoni
Inti ajaran organisasi iki yaiku kejiwaan, kemanusiaan, lan Katuhanan ingkang Maha Esa
Tujuanne yaiku kanggo ngabdi babagan njlentrehake wangsit utawa wasiat Ibu Pertiwi kanggo sapa wae sing gelem ikhlas sinau, nglatih awake dhewe ing bab ilmu jiwa, kemanusiaan lan Ketuhanan Ingkang Maha Esa
Lambang organisasi Penghayat Kepercayaan Kejiwaan Ibu Pertiwi yaiku bentuke telung tongkat lan bintang segi lima
Kodratollah Manembah Goibing Pangéran Organisasi Kodratullah Manembah Goibing Pangéran iki didegaké déning Ki Ngabehi Atma Sentana taun 1974 ing Klathèn, Jawa Tengah
Luwih trepé ana ing Dk Béru, Désa Banjareja, Kecamatan Padangan, Kabupatèn Bajanegara, 62162
Nganti saiki wis nduwe 4 anggota
"Kodratollah" kuwi tegesé kadadèn sing wis ditakdhirake dening Gusti Allah
Déné "manembah" kuwi tegese awujud rasa sukur marang Gusti Allah
Déné "Goib Pangeran" tegesé "Goibing Pangeran" lan kakwasan Gusti Allah
Pinisepuh organisasi iki yaiku R
Soerja Atmodjo (Alm) sing uga dadi pandhéga
Banjur panitrane kuwi asmané Tjipto Sardjono lan hartakane asmané Ibu Soedjono
Kaya adaté saben organisasi, organisasi iki kerep nganakaké kagiatan sosial kanggo bebrayan
Salah siji kagiatan sing wis dianakaké yaiku, saraséhan utawa bawaran lan uga nganakaké kagiatan sing bisa nggaweni rasa éling marang Gusti Allah
Kajaba kuwi, organisasi iki uga kerep nganakaké acara ndhayohi ing antara para anggotane.
Kebatinan 09 Pambuka Jiwa Kebatinan 09 Pambuka Jiwa yaiku organisasi sing ngadeg taun 1945 ing Blitar, Jawa Wétan, Organisasi iki didiriake dening Ibu Dasingah Harjosentono sing diceluk Ibu Sri Nang Ning
Tegese jeneng organisasi iki yaiku : 09 utawa das sanga; das artine suwung nanging ngemot isi; sanga, ngalambangake 9 Lambang Organisasi
Lambange organisasi Pambuka Jiwa iki yaiku Surya Candra Kartika; "surya" artine srengenge; "candra" artine wulan; "Kartika" artine bintang utawa lambang Gusti sing Agung.
JINGITIU Jingitiu (Hanacaraka ) kuwi mulané kapracayaning masarakat Sabu sing manggon ing Nusa Tenggara Wétan
Mula, iki dudu agama, nanging kapracayaning masarakat
Jingitiu didadèkaké sawijining organisasi penghayat kapracayan dhateng Gusti Kang Maha Ésa wiwit Dirèktorat Pembinaan Penghayat Kepercayaan terhadap Tuhan Yang Maha Ésa (saiki dadi Dirèktorat Kepercayaan terhadap Tuhan Yang Maha Ésa) madheg
Wong suci sing nrima pituduh ing kapracayan Jingitiu diarani Kikaga
Kikaga duwé dulur, arané Hau
Tembung Hau iki banjur dadi Hawu, banjur dadi Sabu
Tembung Sabu didadèkaké jeneng pulo, masarakat, utawa wongé nganti saiki
Mula saka kuwi, dhasaré masarakat Pulo Sabu yaiku Hau
Wong Sabu pracaya yèn simbahe kuwi Kikaga lan Hau sing teka saka tanah sabrang, antarane Wetan Tengah utawa India.
Kejatèn Organisasi Kejatèn didegaké dening Bapak Suradji Partomihardjo ing dalan Nusantara No
63, Blora, Jawa Tengah, ing tanggal 1 Désèmbér 1970
Jeneng Kejatèn dijupuk saka kedadén nalika panjenenganè nampa wangsit bakal ana ing ndhuwur Gunung Jati lan weruh wit Jati lurus lumebu menyang juran
Kejatèn yaiku kawruh/kasempurnan sing nuju kasunyatan urip lair lan batin ing dunya lan akherat
Bapak Suradji Partomihardjo dilairakè ing Blora, tanggal 14 Maret 1914
Panjenenganè ngangsu kawruh nganti tekan SR V taun ing Budi Utomo
Awit bangku sekolah, panjenenganè wis seneng nglakokakè poso kanggo kapentingan kawruhè
Ing taun 1931, panjenenganè nglakokakè laku poso lan banjur éntuk wangsit yén panjenenganè mengko bakal dadi kakiyahi
Sakbanjurè, ing taun 1932 Bapak Suradji Partomihardjo lunga adoh tekan ing daérah Salam, Magelang
Ing kana panjenenganè ketemu karo wong pènsiunan Kopral sing nduwèni kaluwihan sing moncer, yaiku Bapak Sastro Diharjo
banjur, dening Bapak Sastro Diharjo diomongi yen Bapak Suradji Partomiharjo mengko bakal bisa maca njero atine wong
Ing taun 1933, Bapak Suradji Partomihardjo lumebu dadi anggota Polisi.
Kepribadian Sabdo Tunggal Organisasi Kepribadian Sabdo Tunggal didegaké déning Bapak Murdi Hadiwijaya ing Purbalingga, Jumuwah Wagé dina 29 Agustus 1978
Panjenengané kuwi purnawirawan Polri sing lair ing Kediri, Jawa Timur taun 1921 lan nganti saiki anggon ing dalan Kom Notosumarsono nomer 61, Purbalingga, 53313, Jawa Tengah
Ana manèh tujuné saka Organisasi Kepribadian Sabdo Tunggal yaiku: Maknané
Ing pralambang organisasi iki, ana katrangan werna kaya ta werna dasaré gambar kuning, pita sing ana tulisan "Kepribadian Sabdo Tunggal" werna abang, pita liyané sing ana tulisan "Sumunar Pindho Baskoro" werna putih, tali tambang sing dadi pralambang gambar werna putih, langit werna biru, gunung ing antawis Samodra werna item.
Margo Suci Rahayu Margo Suci Rahayu yaiku Organisasi sing didegake dening Soemantri Ki Koesoemowidjojo, ing Surabaya tanggal 3 Januari 1931
Soemantri Ki Koesoemowidjojo menika dipunlairake ing Jombang tanggal 1 Januari 1901
Wong tuane panjenengane asmane yaiku R.Prawiro Koesumo
Soemantri Ki Koesoemowidjojo rabi karo Sitti Nuraini lan nduweni 4 anak; 3 lanang lan 1 wadon
Panjenengane nyambut gawe ing salah sawijining kongsi Pelayaran Java, Cina, Javanis Line (JCL), banjur mandheg nyambut gawe taun 1928
Sawise kuwi, panjenengane lumebu kebatinan Murtimoro Waskito Tunggal sing nalika kuwi dipandhegani dening Bapak Syamsu Wiryo Martono
Sabab panjenengane ora nyambutgawe maneh,mula kepengin ngedegake organisasi dhewe
Panjaluke panjenengane kuwi dikabulake nanging kudu nganggo jeneng sing bedha
Organisasi iki yaiku sempalan saka Murti Tomo Waskito Tunggal sing mengko diijinake ngadeg dhewe dening Sang Guru nganggo sarat ora ngedegake ringin kurung loro
Miturut wangsit sing ditampa mula organisasi iku banjur dijenengi Margo Suci Rahayu, dening Soemantri Ki Koesoemowidjojo sing dadi ketua lan pinisepuh
Tujuwan saka organisasi Margo Suci Rahayu yaiku mbina wargane nduweni iman lan nduweni budi lawan ati suci, kanggo tumuju Rahayu kanthi nggayuh ketentreman urip lair lan batin.
Kawruh Urip Sejati Organisasi Kawruh Urip Sejati yaiku organisasi kang dideknè wiwit 1 januwari 1979 dèning Bapak Mashoed,panggon organisasi iki Ana ing Dukuh Jambè,Dèsa Bacem,Kecamatan Banjarejo,Jawa Tengah
Maksud Kawruh yaiku kanggo nuntun manungsa marang Gusti
1.Ngrembakakè lan gamalaken ajarané
2.Ngelestarikaké budaya 3.Amrih manungsa bisa tansah takes marang Gusti lan bisa nerapkaké ajaran kasebut
4.Supaya manungsa pada aktif lan nyengkuyung pembangunan nasional
Wiwitane organisasi iki diurus déning Bapak Sugeng amarga Bapak Sugeng uwong kang éntuk wangsit ajaran Kawruh Urip Sejati dhisik dhéwé
Bapak Sugeng lair taun 1942 ing dhésa Bacem,Kab
Blora lan séda taun 1989
Bapak Sugeng iku petani kang sekolah tekan Sekolah Rakyat utawa SR
Para warga pada tepang Karo Bapak Sugeng amarga panjenengané becik lan seneng mbiyantu
Organisasi iki pralambang saka ilmu/Kawruh Urip Sejati
Organisasi iki nduwéni pinisepuh,sing kèri dhéwé disandhang déning Hadi Sasmito
Markuni Markuni ya iku sawijining jinis panganan pasta sing wujudé kaya déné pipa bengkok
Markuni digawé saka glepung lan diprodhuksi nganggo mesin ing kahanan garing
Racaké markuni dadi gegenep nalika masak jangan sop, isèn-isèn sosis Sala, lan bisa uga di gorèng dadi nyamikan.
Tèh mutiyara Tèh mutiyara sing kawentar kanthi jeneng boba utawa bubble teaya iku salah sawijining ombèn-ombènan sing adhedhasar tèh lan ana mutiyara ing jeroné
Mutiyara iki kagawé saka glepung pathi saèngga kenyil-kenyil nalika dicokot
Sanajan mangkono, ana campuran susu lan gula arèn saèngga wernané semu buthek
Tèh iki rasané legi
Tèh iki kawentar amarga akèh warung-warung sing adol ombènan jinis iki
Videyo masak tèh mutiyara Resèp masak tèh mutiyara
Minesweeper Minesweeper iku sawijining dolanan komputer
Dolanan iki awujud segi papat sing kapérang dadi kothak cilik-cilik